বান্দরবান সদর উপজেলা

বান্দরবান সদর বাংলাদেশের বান্দরবান জেলার অন্তর্গত একটি উপজেলা।

 অবস্থান ও আয়তন 
বান্দরবান সদর উপজেলার আয়তন ৫০১.৯৮ বর্গ কিলোমিটার (১,২৪,০৪৩ একর)।বান্দরবান জেলার সর্ব-উত্তরে ২১°৫৫´ থেকে ২২°২২´ উত্তর অক্ষাংশ এবং ৯২°০৮´ থেকে ৯২°২০´ পূর্ব দ্রাঘিমাংশ জুড়ে বান্দরবান সদর উপজেলার অবস্থান। বান্দরবান জেলা সদর এ উপজেলায় অবস্থিত। এ উপজেলার উত্তরে রাঙ্গামাটি জেলার রাজস্থলী উপজেলা, দক্ষিণে লামা উপজেলা, পূর্বে রোয়াংছড়ি উপজেলা ও রুমা উপজেলা, পশ্চিমে চট্টগ্রাম জেলার লোহাগাড়া উপজেলা, সাতকানিয়া উপজেলা, চন্দনাইশ উপজেলা ও রাঙ্গুনিয়া উপজেলা।

 নামকরণ 
বান্দরবান জেলার নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত রূপকথায়  আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায়  একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে ম্যাঅকছি ছড়া নামে । অর্থাৎ মারমা ভাষায় ম্যাঅক অর্থ  বানর  আর ছি অর্থ বাঁধ। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে বান্দরবান হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম রদ ক্যওচি ম্রো।

 প্রশাসনিক এলাকা 
১৯২৩ সালে বান্দরবান সদর থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে বান্দরবান সদর উপজেলায় রূপান্তরিত হয়। এ উপজেলায় বর্তমানে ১টি পৌরসভা ও ৬টি ইউনিয়ন রয়েছে। সম্পূর্ণ বান্দরবান সদর উপজেলার প্রশাসনিক কার্যক্রম বান্দরবান সদর থানার আওতাধীন।

পৌরসভা:
 বান্দরবান

ইউনিয়নসমূহ:
 ১নং রাজবিলা
 ২নং কুহালং
 ৩নং বান্দরবান সদর
 ৪নং সুয়ালক
 ৫নং টংকাবতী
 ৬নং জামছড়ি

 জনসংখ্যার উপাত্ত 
২০২২ সালের আদমশুমারি অনুযায়ী বান্দরবান সদর উপজেলার মোট জনসংখ্যা ১,১১,০৯৬ জন। এর মধ্যে পুরুষ ৫৮,১৯১ জন এবং মহিলা ৫২,৯০৫ জন। মোট পরিবার ১৮,৯৩৪টি। 
ধর্মবিশ্বাস
মোট জনসংখ্যার ৪৫.৭৭% মুসলিম, ৭.৮৫% হিন্দু, ৩৬.৪৯% বৌদ্ধ, ৫.৮৩% খ্রিস্টান এবং ৪.০৭% অন্যান্য ধর্মাবলম্বী।

+ধর্মভিত্তিক জনসংখ্যা  ইউনিয়ন/পৌরসভা  মুসলিম বৌদ্ধ  খ্রিস্টান  হিন্দু  অন্যান্যবান্দরবান পৌরসভা৩২,৪৪৯১২,৩১৫১,৮৭৯৭,৬৭৩১৩৪বান্দরবান সদর ইউনিয়ন৪,০৯৯৪,৭৪৩১,০৬৭২৪৯১৪জামছড়ি ইউনিয়ন৪১৪৬,০২১৪৪২২৩০কুহালং ইউনিয়ন৩,৬৫০৯,১১৬৩০২১৯৬৯রাজবিলা ইউনিয়ন১,৮২৫৪,৪২১১১৭৩৭০সুয়ালক ইউনিয়ন৭,২৬৮২,৯৭৬১,৩৯০২৯৪১,৪৩৯টংকাবতী ইউনিয়ন১,১৪২৮৮৪১,৬৭৪৪৯২,৯২৩

জাতিগোষ্ঠী
এ উপজেলায় ৫৬.৯৭% বাঙালি, ২৩.৯৭%  মারমা, ৬.৫৫% ম্রো, ১.৫০%  চাকমা, ১.৫৯% ত্রিপুরী, ৫.০৫% তঞ্চঙ্গ্যা, ২.৪৭% বম, ১.১৮% খিয়াং এবং ০.৭২% অন্যান্য জনগোষ্ঠীর বসবাস রয়েছে।

+ইউনিয়ন ভিত্তিক জাতিসত্তা  ইউনিয়ন/পৌরসভা   বাঙালি মারমা ম্রো ত্রিপুরী অন্যান্য  বান্দরবান পৌরসভা৪২,৪৫৩৭,২৭২৪০০৯৮১৩,৩৪৪ বান্দরবান সদর ইউনিয়ন৪,৪৬৫২,৮০৩৩৫২৭৬২,৫৯৩ জামছড়ি ইউনিয়ন১,২২৪৪,৪৯৩৫০২৯৩৩ কুহালং ইউনিয়ন৪,০৫৫৬,৫৬৭১০২২১১২,৩৩৮ রাজবিলা ইউনিয়ন১,৮৯০৩,৬৫৫১৮১১০৭৮৭ সুয়ালক ইউনিয়ন৭,৫৯০১,৮২৮১,৯৩১৩১১,৯৮৭টংকাবতী ইউনিয়ন১,৬১৫১০৪,৭৪৪১৬০১৪৩

 শিক্ষা ব্যবস্থা 
২০১১ সালের আদমশুমারি অনুযায়ী বান্দরবান সদর উপজেলার সাক্ষরতার হার ৪৯.৩%। এ উপজেলায় ২টি সরকারি কলেজ, ১টি স্কুল এন্ড কলেজ, ১টি কারিগরী স্কুল এন্ড কলেজ, ১২টি মাধ্যমিক বিদ্যালয়, ২টি মাদ্রাসা, ৭টি নিম্ন মাধ্যমিক বিদ্যালয় ও ৭৬টি প্রাথমিক বিদ্যালয় রয়েছে।

শিক্ষা প্রতিষ্ঠান

 বান্দরবান বিশ্ববিদ্যালয়
 বান্দরবান সরকারি কলেজ
 বান্দরবান সরকারি মহিলা কলেজ
 বান্দরবান ক্যান্টনমেন্ট পাবলিক স্কুল ও কলেজ
 বান্দরবান সরকারি উচ্চ বিদ্যালয়
 বান্দরবান সরকারি বালিকা উচ্চ বিদ্যালয়

 যোগাযোগ ব্যবস্থা 
বান্দরবান সদর উপজেলায় যোগাযোগের প্রধান সড়ক হল চট্টগ্রাম-বান্দরবান মহাসড়ক ও চন্দ্রঘোনা-বান্দরবান সড়ক। সব ধরনের যানবাহনে যোগাযোগ করা যায়।

 ধর্মীয় উপাসনালয় 
বান্দরবান সদর উপজেলায় ১০১টি মসজিদ, ১০টি মন্দির, ৭০টি বিহার এবং ২২টি গীর্জা রয়েছে।

 নদ-নদী 
বান্দরবান সদর উপজেলার মধ্য দিয়ে প্রবাহিত হচ্ছে সাঙ্গু নদী।

 হাট-বাজার 
বান্দরবান সদর উপজেলার প্রধান হাট-বাজার হল বান্দরবান বাজার।

 দর্শনীয় স্থান 
বান্দরবান সদর উপজেলার দর্শনীয় স্থানগুলোর মধ্যে রয়েছে:
 নীলাচল
 শুভ্রনীলা
 মেঘলা পর্যটন কেন্দ্র
 শৈলপ্রপাত ঝর্ণা
 প্রান্তিক লেক
 কানাপাড়া পাহাড়
 বুদ্ধ ধাতু জাদি (স্বর্ণ মন্দির)
 বোমাং রাজবাড়ী
 সাঙ্গু নদী
 ন্যাচারাল পার্ক

 উল্লেখযোগ্য ব্যক্তি 
 ইউ কে চিং –– বীর বিক্রম খেতাব প্রাপ্ত বীর মুক্তিযোদ্ধা।

 জনপ্রতিনিধি 
সংসদীয় আসন
সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল৩০০ পার্বত্য বান্দরবানবান্দরবান জেলাবীর বাহাদুর উশৈ সিংবাংলাদেশ আওয়ামী লীগ

উপজেলা পরিষদ ও প্রশাসন
ক্রম নংপদবীনাম০১উপজেলা চেয়ারম্যানআবদুল কুদ্দুছ০২ভাইস চেয়ারম্যানমোহাম্মদ জামাল উদ্দীন চৌধুরী০৩মহিলা ভাইস চেয়ারম্যানওয়াইচিং প্রু০৪উপজেলা নির্বাহী কর্মকর্তাশারমিন আকতার

 আরও দেখুন 
 বান্দরবান জেলা

 তথ্যসূত্র 

 বহিঃসংযোগ 


বিষয়শ্রেণী:বান্দরবান জেলার উপজেলা
বিষয়শ্রেণী:বান্দরবান সদর উপজেলা